OBČINA RADOVLJICA, Gorenjska cesta 19, 4240 Radovljica, ki jo zastopa župan CIRIL GLOBOČNIK (v nadaljevanju Občina)

davčna št: SI67759076

matična št: 5883466

in

\_\_\_\_\_\_\_\_\_\_\_\_\_\_\_\_ (v nadaljevanju štipenditor)

davčna št:

matična št:

TRR:

skleneta naslednjo

# POGODBO O SOFINANCIRANJU

# KADROVSKE ŠTIPENDIJE

UVODNE UGOTOVITVE

1. člen

Pogodbeni stranki uvodoma ugotavljata, da:

* je Občina Radovljica na spletni strani dne 1.9.2017 objavila javni poziv delodajalcem v občini Radovljica za sofinanciranje kadrovskih štipendij za šolsko/študijsko leto 2017/2018.
* je štipenditor glede na javni poziv Občine prijavil potrebo po sofinanciranju \_\_\_\_\_ kadrovske štipendije za šolsko/študijsko leto 2017/2018,
* štipenditor izpolnjuje razpisane pogoje,
* je štipendist, za katerega štipenditor uveljavlja sofinanciranje kadrovske štipendije s strani Občine, v šolskem letu 2017/2018 vpisan \_\_\_\_\_\_\_\_\_\_\_\_\_\_\_\_\_\_\_\_\_\_\_\_, kar se dokazuje z dokazilom o vpisu ter pogodbo med štipendistom in štipenditorjem.

NAMEN SKLENITVE POGODBE

2. člen

Pogodbeni stranki sta sporazumni, da je predmet te pogodbe namensko sofinanciranje kadrovske štipendije za šolsko/študijsko leto 2017/2017.

OBVEZNOSTI ŠTIPENDITORJA IN ŠTIPENDISTA

3. člen

Pogodbeni stranki sta sporazumni, da znaša kadrovska štipendija v šolskem letu 2017/2018 v znesku 200 EUR (bruto) na mesec.

Občina se zavezuje, da bo sofinancirala 50% izplačane kadrovske štipendije v šolskem letu 2017/2018, vendar ne več kot 100 EUR (bruto) na mesec .

V primeru sprememb na področju plačne zakonodaje se sklene aneks k tej pogodbi.

4. člen

Občina bo namenska sredstva nakazovala na transakcijski račun štipenditorja št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, na podlagi zahtevkov, ki izkazujejo dejansko nastale stroške, 30. dan po prejemu zahtevka ter potrdila o nakazilu štipendistu. Rok za plačilo začne teči naslednji dan po prejemu listine, ki je podlaga za plačilo. Če zadnji dan roka sovpada z dnem, ko je po zakonu dela prost dan oziroma v plačilnem sistemu ni opredeljen kot plačilni dan, se za zadnji dan roka šteje naslednji delavnik oziroma naslednji plačilni dan.

Štipenditor bo štipendistu za čas izobraževanja po programu iz četrte alineje prvega člena nakazoval štipendijo na njegov transakcijski račun.

5. člen

Štipenditor se zaveže, da bo najkasneje do 30. 11. 2018 za šolsko leto 2017/2018 Občini Radovljica predložil dokazila, da je štipendist opravil vse obveznosti iz naslova izobraževanja v navedenem letniku.

6. člen

V primeru, da štipendist svojih obveznosti po izobraževalnem programu ne izpolni in letnik ponavlja, se lahko pogodbeni stranki s posebnim aneksom dogovorita za mirovanje pravic po tej pogodbi. Pogodbeni stranki bosta s sklenitvijo aneksa k pogodbi dogovorili za nov rok dokončanja šolanja.

Štipenditor je dolžan povrniti Občini Radovljica vse prejete zneske sofinanciranja štipendije, ki jih je prejel na podlagi te pogodbe, s pripadajočimi zakonitimi zamudnimi obrestmi, ki se obračunajo od dneva nakazila posameznih zneskov štipendije do dneva vrnitve, v primerih, ko se pogodba med štipenditorjem in štipendistom razdre ali štipendist ne priloži potrdila o zaključku letnika.

7. člen

Pogodbeni stranki sta soglasni, da se bosta obveščali o vseh dejstvih, ki so pomembna za izvajanje te pogodbe.

Skrbnik pogodbe s strani podjetja je\_\_\_\_\_\_\_\_\_\_\_\_\_\_\_.

Skrbnik pogodbe s strani občine je Monika Sluga, višja svetovalka za kadrovske in splošne zadeve. Sredstva so zagotovljena na postavki: 49273 – Štipendiranje, konto: 411799 – druge štipendije.

 Spremembe skrbnika pogodbe je potrebno sporočiti pisno v roku 8-ih dni od nastanka spremembe.

SPLOŠNA DOLOČILA

 8. člen

Pogodbeni stranki izjavljata, da sta seznanjeni z določili Zakona o integriteti in preprečevanju korupcije, kjer je med drugim določeno, da je pogodba, pri kateri kdo v imenu ali na račun druge pogodbene stranke predstavniku ali posredniku organa ali organizacije javnega sektorja obljubi ali dá kakšno dovoljeno korist za pridobitev posla, za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa iz javnega sektorja, drugi pogodbeni stranki ali njenemu predstavniku, zastopniku ali posredniku, nična.

PREHODNE IN KONČNE DOLOČBE

9. člen

Za reševanje sporov iz te pogodbe je pristojno stvarno pristojno sodišče po sedežu občine.

10. člen

Pogodba začne veljati z dnem podpisa obeh pogodbenih strank, uporablja pa se za šolsko leto 2017/2018.

Ta pogodba je sestavljena v 4 enakih izvodih, ki imajo vsi lastnost izvirnika. Vsaka izmed pogodbenih strank prejme po 2 izvoda.

Številka:

Datum: Datum: \_\_\_\_\_\_\_\_\_\_

OBČINA RADOVLJICA ŠTIPENDITOR

Ciril Globočnik, župan